

# Event Details

- **Event Name**: FÅ BILLETTER: JONAS BENYOUB i Nidarosdomen
- **Event Start and End Date**: Sat, 01 Aug, 2026 at 11:30 pm (+02:00)
- **Event Description**: Når Jonas Benyoub spiller i Nidarosdomen, møtes en artist og et rom som begge har plass til både tvil, tro og sannhet.
 
JONAS BENYOUB
Nidarosdomen
Lørdag 1. august kl. 23.30
Olavsfest 2026
Fri aldersgrense

BILLETTER I SALG FRA ONSDAG 17. DESEMBER KL. 12.00

- Det blir naturlig å ta med publikum på min egen reise fra fritidsklubber, T-banestasjoner og fotballbaner på Ellingsrud til det aller helligste i Nidarosdomen. Gjennom tema som identitet, familie, kjærlighet, stolthet og skam. Alt dette hører naturlig hjemme i kirkerommet, mener Jonas Benyoub.

Han regnes som en av Norges mest spennende artister, kjent for sine poetiske tekster og unike evne til å formidle sterke historier. Med en tilnærming som bygger bro mellom sjangre og kulturer har han etablert seg som en av de mest lovende stemmene i norsk musikk.

Under Olavsfest gjør han noe helt nytt – nemlig å framføre sin musikk i kirkerommet. Nidarosdomen er et sted som gjennom århundrer har gitt rom for stillhet, refleksjon og sterke vitnesbyrd – kvaliteter som også står sentralt i Benyoubs kunstnerskap.
- Det er mektig bare å stå i Nidarosdomen, et fantastisk flott rom. Du blir bevisst på at alt er håndlagd, at du faktisk tråkker inn i et kunstverk, sier Benyoub, som sammenligner det å gå inn i rommet med å nærmest tre inn i en annen karakter.
- Du blir jo full av respekt og senker stemmen litt. Blir litt stillere på innsida av deg sjøl også.
Når det gjelder innholdet i konserten er han fortsatt i planleggingsfasen.
- Men jeg kan love en annerledes Jonas Benyoub-framføring, der jeg vil bruke rommet aktivt. Jeg kommer fra hiphop og et lydbilde med mye trommer og bass. Her vil jeg gi mer plass til stillhet og etterklang. Strippe det ned og lage en dramaturgi med sangene som kapitler, mer enn låt etter låt. Det skal bli spesielt, lover han, før han antyder at konserten vil lene seg mer mot låtene som handler om stormene i livet, enn mot party-sangene.
- Men det skal bli god stemning og jeg tror folk vil være glade når de går hjem etterpå.
 

Olavsfest 2026 har tema Sannhet, et ord som betyr mye for Jonas Benyoub.
- Som artist mener jeg at jeg har ansvar for to ting: Å underholde, men også for å fortelle sannheten. Sånn er det ikke for alle artister, men for meg er det viktig å føle at jeg har påvirkningskraft til å endre noe. Å våge å være HEL er noe jeg jobber med i hver eneste låt. Da jeg var yngre, følte jeg at jeg måtte tilpasse meg, men etter hvert har jeg tatt eierskap til hele meg og sluttet å spille roller for å passe inn. Det uttrykker jeg gjennom å være ærlig i tekstene om det vonde, om sorg, både om ting som bygger opp og som river ned. Jeg lager ikke dokumentar, men følelsen må være sann, forklarer han.
- Jonas Benyoub er mer enn en artist, han er en hel kunstner og en sterk og viktig stemme for sin generasjon, sier Olavsfest-direktør Steinar Larsen. Han mener Benyoub bidrar til å åpne dørene til en verden som for mange er utilgjengelig. 
- Samtidig skildrer han virkeligheten for den unge generasjonen – han skildrer deres sannhet. Først og fremst er han en fantastisk artist og skuespiller. Vi har veldig store forventninger til hvordan Jonas vil ta rommet i bruk, sier Larsen. 
 
JONAS BENYOUB (f. 1994) har gjennom musikken klart å bygge bro mellom sjangre og kulturer, med en unik evne til å balansere personlige historier og treffende produksjoner. Hans karriere preges av nyskapende samarbeid, kritikerroste utgivelser og en stadig voksende posisjon som en betydelig stemme.
Jonas debuterte med singelen «Youm Wara Youm» i 2017, som raskt fanget oppmerksomheten til både publikum og kritikere. Låten ble brukt i den ikoniske serien Skam og markerte starten på en imponerende karriere for Benyoub. Gjennombruddet kom med EP-en «Godhet for svakhet» i 2019, som befestet hans posisjon som en lyrisk og musikalsk kraft på den norske musikkscenen.
2022 ble et historisk år for Jonas, med utgivelsen av «ZeroLove Deluxe», som sikret ham en Spellemannpris i kategorien hiphop. Samme år vant han også «Årets gjennombrudd» under P3 Gull og ble tildelt «Årets stjerneskudd» på by:Larm. Jonas er en artist som ikke bare setter sitt preg på musikken, men også på bransjen, blant annet gjennom sitt samarbeid med Karpe. Han var en sentral del av deres mye omtalte ti konserter i Oslo Spektrum, som står igjen som et høydepunkt i norsk musikkhistorie.

I 2025 deltok Jonas i «Hver gang vi møtes» på TV 2, der han imponerte både seere og medartister med sine tolkninger. Låtene hans nådde høyt opp på hitlistene i Norge, og han befestet sin posisjon som en av landets mest markante artister.
Jonas har også gjort seg bemerket som skuespiller – både på TV og scene. Etter å ha imponert i sesong 2 av NRK-serien «FLUS», tok han steget til teaterscenen med hovedrollen i teateroppsetningen av Oliver Lovrenskis kritikerroste bok «Da vi var yngre», regissert av Aksel Hennie. Forestillingen høstet strålende anmeldelser, Aftenposten trillet en sekser på terningen og trakk fram Jonas som et stort scenetalent. Alle forestillingene ble utsolgt i løpet av sekunder etter premieren. Oppsetningen vant Heddaprisen for beste ungdomsforestilling, og Jonas ble nominert til Heddaprisen i kategorien beste skuespiller - hovedrolle.

Jonas Benyoub er mer enn en artist – han er en historieforteller og en av sin generasjons sterkeste stemmer. I Nidarosdomen får du møte ham på en helt ny måte, der den unike rammen gir historiene nye lag av mening.
- **Event URL**: https://allevents.in/trondheim/fÅ-billetter-jonas-benyoub-i-nidarosdomen/200029396038025
- **Event Categories**: art, parties, entertainment
- **Interested Audience**: 
  - total_interested_count: 99

## Ticket Details

- **Ticket URL**: https://www.ticketmaster.no/event/1016232972?utm_source=AllEvents.in&utm_medium=event-discovery-platform&utm_campaign=trondheim-events

## Event venue details

- **city**: Trondheim
- **state**: ST
- **country**: Norway
- **location**: Nidarosdomen / Nidaros Cathedral
- **lat**: 63.426975798117
- **long**: 10.397111177444
- **full address**: Nidarosdomen / Nidaros Cathedral, Nidaros Domkirke, 7013 Trondheim, Norge, Trondheim, Norway

## Event Organizer details

- **affiliate_id**: 2
- **organizer**: Olavsfest (https://allevents.in/org/olavsfest/3753698)

## Event gallery

- **Alt text**: banner
  - **Image URL**: https://cdn-az.allevents.in/events1/banners/fa8f0a0827e2ed421aeb3f0c42685edce224afbf1a6df853b8908723158b458f-rimg-w1200-h628-dcf3ede1-gmir?v=1774113545
- **Alt text**: thumbnail
  - **Image URL**: https://cdn-az.allevents.in/events1/banners/a531c5b3080c3fd684214de22a7cd16a0c1373d685ba0c8e58db16cb73f9e9e9-rimg-w300-h300-dcf3ede1-gmir?v=1774113545

## FAQs

- **Q**: When is the event happening?
  - **A:** Sat, 01 Aug, 2026 at 11:30 pm (+02:00)
- **Q**: Where is the event happening?
  - **A:** Nidarosdomen / Nidaros Cathedral, Nidaros Domkirke, 7013 Trondheim, Norge, Trondheim, Norway
- **Q**: Who is organizing the event?
  - **A:** Olavsfest
- **Q**: What type of event is this?
  - **A:** art, parties, entertainment
- **Q**: Where can I find ticket details about FÅ BILLETTER: JONAS BENYOUB i Nidarosdomen ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "FÅ BILLETTER: JONAS BENYOUB i Nidarosdomen",
        "image": "https://cdn-az.allevents.in/events1/banners/fa8f0a0827e2ed421aeb3f0c42685edce224afbf1a6df853b8908723158b458f-rimg-w1200-h628-dcf3ede1-gmir?v=1774113545",
        "startDate": "2026-08-01T23:30:00+02:00",
        "url": "https://allevents.in/trondheim/fÅ-billetter-jonas-benyoub-i-nidarosdomen/200029396038025",
        "eventStatus": "https://schema.org/EventScheduled",
        "location": {
            "@type": "Place",
            "name": "Nidarosdomen / Nidaros Cathedral",
            "address": {
                "@type": "PostalAddress",
                "streetAddress": "Nidaros Domkirke, 7013 Trondheim, Norge",
                "addressLocality": "Trondheim",
                "addressRegion": "ST",
                "addressCountry": "NO"
            },
            "geo": {
                "@type": "GeoCoordinates",
                "latitude": "63.426975798117",
                "longitude": "10.397111177444"
            }
        },
        "eventAttendanceMode": "https://schema.org/OfflineEventAttendanceMode",
        "description": "Når Jonas Benyoub spiller i Nidarosdomen, møtes en artist og et rom som begge har plass til både tvil, tro og sannhet.\n \nJONAS BENYOUB\nNidarosdomen\nLørdag 1. august kl. 23.30\nOlavsfest 2026\nFri aldersgrense\n\nBILLETTER I SALG FRA ONSDAG 17. DESEMBER KL. 12.00\n\n- Det blir naturlig å ta med publikum på",
        "organizer": [
            {
                "@type": "Organization",
                "name": "Olavsfest",
                "url": "https://allevents.in/org/olavsfest/3753698",
                "description": "www.olavsfestdagene.no Norges største kirke- og kulturfestival. "
            }
        ]
    }
]
```